Our Friends in the North

Our Friends in the North er en britisk drama-miniserie som ble sendt på BBC i 1996. Serien skildrer livet til fire venner i Newcastle gjennom en periode på 30 år; fra midten av 1960-årene til midten av 1990-årene. De fire blir kjent med hverandre under studieårene, men tar forskjellige veier i livet. Den ene en utålmodig radikaler opptatt av å endre verden, den andre en moderat som ønsker å endre ting gjennom politisk reformer, den tredje en kynisk forretningmann og den fjerde en alkoholisert kriminell. De gjenforenes i 1995 i forbindelse med en begravelse. De politiske og samfunnsmessige endringene som Storbritannia gjennomgikk i perioden sees og oppleves gjennom øynene til de fire hovedkarakterene. Hver episode omhandler et bestemt år, ofte et valgår. Hovedrollene spilles av Daniel Craig, Christopher Eccleston, Gina McKee og Mark Strong. Serien var basert på et skuespill skrevet av Peter Flannery i 1982, men ble omskrevet en del siden seriens handling gikk helt til 1995.

Our Friends in the North ble tildelt prisen for beste dramaserie under BAFTA-utelingen. I 2000 kåret BFI den på 25-plass over landets 100 beste tv-produksjoner på 1900-tallet.

Roller 

 Christopher Eccleston som Nicky Hutchinson
 Mark Strong som Terry "Tosker" Cox
 Gina McKee som Mary Cox
 Daniel Craig som Geordie Peacock
 Peter Vaughan som Felix Hutchinson
 Freda Dowie som Florrie Hutchinson
 David Bradley som Eddie Wells
 Tracey Wilkinson som Elaine Cox
 Alun Armstrong som Austin Donohue
 Malcolm McDowell som Benny Barratt
 Donald Sumpter som Harold Chapple
 David Schofield som John Salway
 Peter Jeffrey som Commissioner Blamire
 Tony Haygarth som Roy Johnson
 Stephanie Putson som Bernadette Cox

Referanser

Eksterne lenker 

 

Britiske dramaserier
Britiske miniserier
Britiske TV-serier fra 1990-årene
TV-produksjoner på BBC
1960-årene i England
1970-årene i England
1980 i England
1990-årene i England